ગુણોત્સવ-૬ના ફળદાયી અમલીકરણ માટે મુખ્યમંત્રીએ અધિકારીઓને માર્ગદર્શન આપ્યું હતું. તેમણે જણાવ્યું હતું કે આ ગુણોત્સવમાં ગ્રામ્ય પ્રશ્નોના નિવારણને પણ આવરી લેવાનો અભિનવ પ્રયોગ હાથ ધરાશે. શિક્ષણ ગુણવત્તા સુધારણાના આ અભિયાન હેઠળ રાજ્યની શાળાઓમાં મુખ્યમંત્રી સહિત મંત્રીઓ, વરિષ્ઠ સચિવો, પદાધિકારીઓ અને કર્મચારીઓ, નિવૃત્ત શિક્ષકો, આચાર્યો, કોલેજના પ્રોફેસર્સ મળી ૩૦૦૦ ઉપરાંત વ્યક્તિઓ ગુણવત્તાયુક્ત શિક્ષણ માટેનુ માર્ગદર્શન પ્રત્યક્ષ મુલાકાત લઈને આપે તેવું બહુ આયામી ઉપક્રમ શિક્ષણ વિભાગે હાથ ધર્યો છે.